**ЈАВНИ ПОЗИВ**

**ЗА БЕСПОВРАТНО СУФИНАНСИРАЊЕ АКТИВНОСТИ НА ИНВЕСТИЦИОНОМ ОДРЖАВАЊУ И УНАПРЕЂЕЊУ СВОЈСТАВА ЗГРАДЕ У ЦИЉУ СПРЕЧАВАЊА НАСТАНКА ШТЕТНИХ ПОСЛЕДИЦА ПО ЖИВОТ И ЗДРАВЉЕ ЉУДИ, ЖИВОТНУ СРЕДИНУ, ПРИВРЕДУ ИЛИ ИМОВИНУ ВЕЋЕ ВРЕДНОСТИ НА ТЕРИТОРИЈИ ГРАДА ПРОКУПЉА У 2023. ГОДИНИ**

Правни основ за расписивање Јавног позива је Правилник о бесповратном суфинансирању активности на инвестиционом одржавању и унапређењу својства зграде у циљу спречавања настанка штетних последица по живот и здравље људи, животну средину, привреду или имовину веће вредности („Службени лист Града Прокупља“, бр.48/2023) који је донео привремени орган Града Прокупља.

Чланом 13. Правилника прописано је да Градско веће града Прокупља раписује Јавни позив за доделу бесповратних средстава корисницима, а да поступак по јавном позиву за избор корисника спроводи Комисија.

Циљеви суфинансирања активности на инвестиционом одржавању и унапређењу својства зграде, у циљу спречавања настанка штетних последица по живот и здравље људи, животну средину, привреду или имовину веће вредности су:

* унапређење услова становања грађана и очување и унапређење вредности стамбеног фонда уз унапређење енергетске ефикасности, смањење негативних утицаја на животну средину и рационално коришћење ресурса, односно усклађивање економског и социјаног развоја и заштите животне средине приликом развоја стамбеног сектора;
* одржавање и управљање у стамбеним зградама, стамбено- пословним зградама, зградама јавне намене или зградама које су проглашене за културно добро и зградама у заштићеним култирно-историјским целинама, у циљу спречавања или отклањања опасности по живот и здравље људи, животну средину, привреду или имовину веће вредности, односно у циљу обезбеђивања сигурности зграде и њене околине.

**I ПРЕДМЕТ И МАКСИМАЛНА ВИСИНА БЕСПОВРАТНИХ СРЕДСТАВА ЗА СУФИНАНСИРАЊЕ**

Предмет суфинансирања обухвата следеће активности на инвестиционом одржавању и унапређењу својства зграде у циљу спречавања настанка штетних последица по живот или здравље људи, животну средину, привреду или имовину веће вредности и то:

1. санација кровова у циљу спречавања настанка штетних последица по живот и здравље људи и безбедност зграде;
2. инвестиционо одржавање фасада ради спречавања штетних последица по безбедност( већег броја) грађана;
3. замена употребљених грађевинских материјала који су штетни по живот и здравље људи;
4. унапређење енергетских својстава зграде ради смањења негативних утицаја на животну средину ( услед нерационалне потрошње и емисије штетних гасова);
5. стављање лифта у погон, односно поправка или замена лифтова, елемената или делова лифта као и испитивање исправности према важећим прописима о лифтовима;
6. друге активности којима се спречава настанак штетних последица по здравље и живот грађана, животну средину, привреду и имовину веће вредности.

Укупно планирана средства које Град Прокупље додељује путем Јавног позива за суфинансирање активности на инвестиционом одржавању и унапређењу својстава зграде у циљу спречавања настанка штетних последица по живот или здравље људи, животну средину, привреду или имовину веће вредности износе 3.000.000,00 динара.

Средства за суфинансирање активности у оквиру пројекта на инвестиционом одржавању и унапређењу својства зграде у циљу спречавања настанка штетних последица по живот или здравље људи, животну средину, привреду или имовину веће вредности обезбеђује Град Прокупље и то у максималном износу по појединачној пријави од 800.000,00 динара са ПДВ-ом за стамбне зграде и стамбено-пословне зграде.

**II КОРИСНИЦИ СРЕДСТАВА**

Корисници средстава могу бити:

1. стамбене зграде

2. стамбено-пословне зграде

**III УСЛОВИ ПРИЈАВЕ НА ЈАВНИ ПОЗИВ**

Право учешћа на Јавном позиву имају крајњи корисници стамбене заједнице и стамбено-пословне заједнице које испуавају следеће услове:

1. да су пројектом са којим конкуришу обухваћене активности дефинисане позивом у циљу спречавања настанка штетних последица;
2. да је учесник позива обезбедио средства потребна за учешће на позиву;
3. да активности за које се траже средства по овом позиву нису финансиране од стране другог буџетског корисника;
4. да је учесник позива дао сагласност да ће финансирати евентуалне додатне трошкове.

**IV НЕПРИХВАТЉИВИ ТРОШКОВИ**

Неприхватљиви трошкови- трошкови који неће бити финансирани Јавним позивом из буџета Града Прокупља су:

1. трошкови у вези са набавком опреме: царински и административни трошкови;

2. трошкови у вези са одобравањем и спровођењем кредитног задужења: трошкови одобравања кредита, трошкови камата, трошкови кредитног бироа, трошкови осигурања кредита и сл.;

3. рефундација трошкова за већ набављену опрему и извршене услуге ( плаћене или испоручене)

4. набавка опреме коју подносилац захтева за бесповратна средства сам производи или за услуге које подносилац захтева сам извршава;

5. други трошкови који нису у складу са јавним позивом.

**V ОБАВЕЗНА ДОКУМЕНТАЦИЈА УЗ ПРИЈАВУ НА ЈАВНИ ПОЗИВ**

Пријава коју на Јавни позив подносе крајњи корисници стамбене заједнице или стамбено-пословне заједнице садржи:

1. потписан и попуњен Пријавни образац за суфинансирање активности на инвестиционом одржавању и унапређењу својстава зграде у циљу спречавања настанка штетних последица по живот или здравље људи, животну средину, привреду или имовину веће вредности;
2. изјава подносиоца пријаве под пуном кривичном и материјалном одговорношћу да ће средства за суфинансирање пројекта од стране стамбене заједнице бити обезбеђена;
3. уколико је објекат у таквом стању да постоји опасност по живот или здравље људи, и уколико постоји разлог хитности интервенције, потребно је доставити решење грађевинског инспектора;
4. одлука скупштине стамбене заједнице о подношењу пријаве на Јавни позив;
5. техничка документација потребна за извођење радова.

**VI ПРЕУЗИМАЊЕ ДОКУМЕНТАЦИЈЕ ЗА ЈАВНИ ПОЗИВ**

Конкурсна документација за Јавни позив може се преузети на званичној интернет страници Града Прокупља [www.prokuplje.org.rs](http://www.prokuplje.org.rs) и писарници градске управе Града Прокупља, и садржи:

1. комплетан текст Јавног позива
2. Прилог 1 – пријавни формулар (образац) за суфинансирање активности на инвестиционом одржавању и унапређењу својства зграда
3. Прилог 2 - изјава да активности за које се траже средства по овом Јавном позиву нису финансирана од стране другог буџетског корисника

4. Прилог 3 - изјава да ће учесник јавног позива финансирати евентуалне додатне трошкове

Пријавни формулар, пројекат и пратећа документација подноси се у писаној форми у 2 ( два) примерка, ( у даљем тексту- пријава).

**VII МЕСТО И РОК ДОСТАВЉАЊА ПРИЈАВА**

Пријаве на Јавни позив достављају се са назнаком:

**„Пријава по Јавном позиву за суфинансирање активности на инвестиционом одржавању и унапређењу својства зграда у циљу спречавања настанка штетних последица по живот и здравље људи, животну средину, привреду или имовину веће вредности на територији Града Прокупља у 2023. Години – не отварати“**

Комплетна пријава на Јавни позив се доставља у затвореној коверти, са пуном адресом пошиљаоца на полеђини коверте, директно на писарници Градске управе Града Прокупља или препоручено поштом, са повратницом, на адресу:

**Градска управа Града Прокупља**

**Улица Никодија Стојановића Татка бр.2, 18400 Прокупље**

**За Комисију за реализацију средстава за суфинансирање активности на инвестиционом одржавању и унапређењу својства зграда у циљу спречавања настанка штетних последица по живот и здравље људи, животну средину, привреду или имовину веће вредности**,

с тим да се у том случају дан предаје поштом сматра даном подношења.

Рок за подношење пријаве је **15 (петнаест) дана** од дана објављивања Јавног позива на огласној табли органа и служби Града Прокупља, званичној интернет страници Града Прокупља [www.GradProkuplje.com](http://www.GradProkuplje.com).

Благовременом доставом сматра се препоручена пошиљка предата пошти најкасније до истека поседњег дана утврђеног рока за предају конкурсне документације (печат поште), без обзира на датум приспећа. ) неће бити узете у разматрање.

Неблаговремене пријаве неће бити узете у разматрање.

**Јавни позив је отворен закључно са даном 13.12.2023. године.**

**VIII КРИТЕРИЈУМИ ЗА ИЗБОР ПРОЈЕКТА**

Поступак за оцењивање пристиглих пријава и избор корисника средстава вршиће се на основу примене општих и посебних критеријума:

Општи критеријуми су:

**1.хитност интервенције** (максималан број бодова је 35);

Хитне интервенције су активности које без одлагања треба извршити ради заштите живота и здравља људи, животне средине, привреде и имовине веће вредности.

Хитност интервенције и степен хитности за зграде које су поднеле потпуне пријаве по Јавном позиву утврђује грађевинска инспекција.

Неопходност интервенције и степен неопходности за зграде које су поднеле потпуне пријаве по Јавном позиву, утврђује грађевинска инспекција.

а) Степен хитности и неопходности извођења радова на одржавању фасада зграда одређује се на основу постојећих девастација на фасадам и то:

* деградирани малтер на фасадама који отпада, круни се, постоје потклобучења или отпали делови фасаде и сл. (5 бодова)
* деградирани елементи за облагање фасаде као што су облоге од керамичких плочица, бетонских или камених плоча и др., (5 бодова)
* дотрајале олучне хоризонтале и вертикале, (1 бод)
* дотрајали елементи на терасама, (3 бода)
* дотрајале опшивке на фасадама, (1 бод)
* дотрајале надстрешнице на улазу у зграде, (5 бодова)
* угрожено аутентично обликовање фасаде у смислу распореда и висине декоративних елемена, боја, распореда, облика и величина отвора на фасади и других елемената важних за очување аутентичности, (3 бода)
* угрожени профилисани венци и постојећа фасадна пластика, (4 бода)
* угрожени и недостајући метални поклопи за вентилационе отворе на фасадама, (1 бод)
* дотрајала фасадна столарија, (2 бода)
* постојање неадекватних облога од камена, керамичких плочица или постојање других елемената који су непримерени аутентичном амбијенту,
* дотрајали детаљи ограда на терасама и сл. (3 бода)

**2.степен унапређења енергетских својстава зграде** (максималан број бодова је 20, кумулативно може да се сабира) и то:

-унапређење енергетске ефикасности термичког омотача зграде (максималан број бодова је 6);

-унапређење енергетске ефикасности фасадне столарије (максималан број бодова је 5);

-унапређење енергетске ефикасности кровног покривача коришћењем зелених кровова (максималан број бодова је 4);

-унапређење енергетске ефикасности система грејања (максималан број бодова је 3);

-унапређење енергетске ефикасности осветљења (максималан број бодова је 2).

**3.да ли су раније коришћена средства Града Прокупља,** и ако јесу да ли су обавезе предвиђене уговором у свему испоштоване.

-ако средства нису коришћена (максималан број бодова је 10),

-ако су средства већ коришћена и уговорне обавезе у свему испуњене (максималан број бодова је 5);

**4.раније интервенције на згради** (максималан број бодова је 20) и то:

-за зграде које су радове инвестиционог и текућег оджавања преузимале пре 1990. године (максималан број бодова је 20)

-за зграде које су наведене радове предузимале од 1991.до 2000. године (максималан број бодова је 15),

-за зграде које су наведене радове предузимале од 2001. до 2010.године (максималан број бодова је 10)

-за зграде које су наведене радове изводиле после 2011. године (максималан број бодова је 5).

Бодовање је могуће извршити само у случају приложених одговарајућих доказа у смислу техничке документације, грађевинске дозволе и других доказа којима се доказују интервенције на згради. За интервенције на згради пре 2000. године, уколико не постоје други горе наведени докази, потребно је доставити изјаву под кривичном и материјалном одговорношћу, којом се образлаже који радови си рађени на згради.

Максималан број бодова који се може доделити пријављеном пројекту је 100.

У случају да два или више пријављених пројеката буду вреднована истим бројем бодова, предност у додели средстава има пријављени пројекат који је добио више бодова по основу хитности. За случај да су пријављени пројекти добили исти број бодова по основу хитности, предност има пријављени пројекат који је добио више бодова по основу степена унапређења својства зграде. За случај да два или више пријављена пројеката буду вреднована истим бројем бодова, а добили су и исти број бодова по основу хитности и по основу степена унапређења својства зграде, предност ће имати подносилац који је предвидео већи износ својих улагања.

**IX ОЦЕЊИВАЊЕ, УТВРЂИВАЊЕ ЛИСТЕ И ИЗБОР КРАЈЊИХ КОРИСНИКА**

Оцењивање и рангирање захтева за суфинансирање активности на инвестиционом одржавању и унапређењу својстава зграде у циљу спречавања настанка штетних последица по живот и здравље људи, животну средину, привреду или имовину веће вредности, вршиће се комисијски од стране Комисије која ће бити формирана решењем председника Привременог органа, применом критеријума из члана 16. Правилника.

Комисија разматра пријаве и у складу са условима из члана 16, утврђује прелиминарну ранг листу крајњих корисника по мерама у року од 15 (петнаест) дана од дана истека рока за подношење пријава и исту доставља Градском већу Града Прокупља. У року од 3(три) дана , подносиоци пријава имају право увида у документацију, а у року од 8 (осам) дана имају право приговора. Након одлучивања по поднетим приговорима, Комисија утврђује предлог Коначне ранг листе крајњих корисника и доставља га Градском већу Града Прокупља на даље поступање.

Решење о додели бесповратних средстава за суфинансирање активноти на инвестиционом одржавању и унапређењу својстава зграде у циљу спречавања настанка штетних последица по живот и здравље људи, животну средину, привреду или имовину

****